கேள்வி: பிரியா ஜிங்கன் - இராணுவத்திலிருந்து விடுவிக்கப்பட்ட பிறகான வாழ்க்கை பற்றி நீங்கள் என்ன அறிந்துள்ளீர்கள்?
பதில்: இராணுவத்திலிருந்து ஓய்வு பெற்ற பிறகு, இவர் அரியானா நீதித்துறை சேவைகளை முடித்தார். ஆனால் நீதித்துறையில் சேர விரும்பவில்லை. பொதுமக்கள் தகவல்தொடர்பில் இளங்கலை பட்டம் முடித்தார். சிக்கிம் எக்ஸ்பிரஸ்'' என்ற வார இதழை கேங்டாக் வெளியிட்டார். 2013 ஆம் ஆண்டில், கத்ரோன் கே கில்லாடி பருவம் 1 என்ற தொலைகாட்சி நிகழ்ச்சியில் தோன்றினார். 2013இல் சனாவரிலுள்ள லாரன்ஸ் பள்ளியில் ஆங்கில ஆசிரியராகவும் விடுதிக் காப்பாளராகவும் சேர்ந்தார். பிரியா "''பெப் டர்ஃப்'' " என்ற சாகச விளையாட்டு நிறுவனத்தை நடத்தும் கர்னல் மனோஜ் மல்கோத்ராவை மணந்தார். இந்த தம்பதியினர் இந்தியா சண்டிகர் வசிக்கின்றனர். இவர்களுக்கு ஆர்யமன் என்ற ஒரு மகன் உள்ளார். ஆகஸ்ட் 2020 இல், இவர் ஏழு பெண் மாணவிகளுடனும், லாரன்ஸ் பள்ளியின் ஒரு பெண் ஆசிரியருடனும் சேர்ந்து ஆப்பிரிக்காவின் டான்சானியா நாட்டின் வடகிழக்குப் பகுதியில் அமைந்திருக்கும் மிக உயரமான எரிமலை வகையைச் சேர்ந்த கிளிமஞ்சாரோ மலை ஏறினார். இதன் உயரம் கடல் மட்டம் 5895 மீட்டர் (19,340 அடி) ஆகும். பிப்ரவரி 2018 இல், பிரியா ஜிங்கன், இந்தியாவின் பல்வேறு துறைகளில் சிறப்பாக பணியாற்றிய 112 முக்கியப் பெண்களுடன் இந்திய இராணுவத்தில் முன்னோடியாக இருந்ததற்காக இந்தியக் குடியரசுத் தலைவர் ராம்நாத் கோவிந்த் அவர்களால் கௌரவிக்கப்பட்டார்.